วัดอินทารามวรวิหาร

วัดอินทารามวรวิหาร เป็นพระอารามหลวงชั้นตรี ชนิดวรวิหาร เป็นวัดที่มีความสำคัญมากในรัชสมัยของสมเด็จพระเจ้ากรุงธนบุรี และเป็นที่ประดิษฐานพระบรมอัฐิ​ของสมเด็จพระเจ้ากรุงธนบุรี รวมทั้งพระราชอัครมเหสีของพระองค์ นอกจากนี้ยังเป็นสถานที่จัดแสดงสิ่งของเครื่องใช้ส่วนพระองค์ เช่น พระแท่นบรรทม  พื้นที่ของวัดแบ่งเป็นสองส่วน  เนื่องด้วยทางรถไฟสายมหาชัย ซึ่งสร้างขึ้นในภายหลังได้ตัดผ่านบริเวณวัด  และต่อมาเทศบาลนครธนบุรีได้ตัดถนนทางรถยนต์กินพื้นที่วัดบริเวณทิศตะวันออก ถัดจากทางรถไฟ ทำให้พื้นที่บริเวณตั้งวัดปัจจุบันมีประมาณ 15 ไร่ 2 งาน  ถัดจากถนนไปนั้น เป็นพื้นที่ธรณีสงฆ์ มีประมาณ 9 ไร่  2 งาน กับอีก 90 ตารางวา

**ประวัติ**
วัดอินทารามวรวิหาร เชื่อว่าสร้างขึ้นมาตั้งแต่สมัยกรุงศรีอยุธยา ชื่อเดิมคือ วัดบางยี่เรือนอก ซึ่งตั้งอยู่เคียงคู่กับวัดบางยี่เรือใน หรือวัดราชคฤห์วรวิหารในปัจจุบัน เดิมทีเป็นวัดราษฎร์ จนเมื่อครั้นสมเด็จพระเจ้ากรุงธนบุรีทรงสถาปนากรุงธนบุรีขึ้นเป็นราชธานี พระองค์ทรงศรัทธาในวัดแห่งนี้มาก ได้ทรงบูรณปฏิสังขรณ์และสถาปนาขึ้นเป็นพระอารามหลวง ซึ่งในรัชสมัยของพระองค์ได้ทรงประกอบพิธีพระราชกุศลสำคัญที่วัดแห่งนี้เป็นประจำ วัดแห่งนี้ได้รับการบูรณปฏิสังขรณ์ครั้งใหญ่โดยพระยาศรีสหเทพ (ทองเพ็ง) ต้นตระกูลศรีเพ็ญ ในรัชสมัยของพระบาทสมเด็จพระนั่งเกล้าเจ้าอยู่หัว โดยมีการสร้างพระอุโบสถหลังใหม่ขึ้น บูรณะของเดิม และสร้างถาวรวัตถุมากมาย พระบาทสมเด็จพระนั่งเกล้าเจ้าอยู่หัว ทรงโปรดเกล้าฯ พระราชทานพระนามใหม่ว่า "วัดอินทาราม" สืบมาจนปัจจุบัน

**ถาวรวัตถุสำคัญ**
 พระอุโบสถหลังใหม่ เป็นที่ประดิษฐาน "พระพุทธชินวร" พระประธานของวัด ปางมารวิชัย ศิลปะสุโขทัย ซึ่งพระยาศรีสหเทพ (ทองเพ็ง) ได้อัญเชิญมาประดิษฐานที่วัดเมื่อครั้นบูรณปฏิสังขรณ์วัดใหม่- พระอุโบสถหลังเดิม สร้างขึ้นด้วยศิลปะแบบธนบุรี แต่เดิมไม่มีหน้าต่างภายใน- พระพุทธรูปฉลองพระองค์ของสมเด็จพระเจ้ากรุงธนบุรี เป็นพระประธานภายในพระอุโบสถหลังเดิม ปางตรัสรู้ ภายในองค์พระประดิษฐานพระบรมราชสรีรังคารของสมเด็จพระเจ้ากรุงธนบุรี
*พระเจดีย์กู้ชาติ 2 องค์ เป็นที่ประดิษฐานพระบรมอัฐิของสมเด็จพระเจ้ากรุงธนบุรี และพระอัครมเหสีของพระองค์ มีจุดสังเกตคือ เจดีย์ที่มียอดเป็นลักษณะบัวกลุ่มเถา 7 ชั้น เป็นเจดีย์ที่บรรจุพระบรมอัฐิของสมเด็จพระเจ้าตากสินมหาราช ส่วนเจดีย์องค์ถัดไปที่มียอดลักษณะเป็นปล้องไฉน 13 ปล้อง เป็นเจดีย์ที่บรรจุพระบรมอัฐิของสมเด็จกรมหลวงบาทบริจา (พระนางสอน) ผู้เป็นพระอัครมเหสีของพระองค์

**ระเบียงภาพ**
(2023) วัดอินทารามวรวิหาร เขตธนบุรี กรุงเทพมหานคร (22).jpg|พระอุโบสถหลังใหม่
วัดอินทารามวรวิหาร เขตธนบุรี กรุงเทพมหานคร (50).jpg|พระพุทธชินวร พระประธานในพระอุโบสถ
(2019) วัดอินทารามวรวิหาร เขตธนบุรี กรุงเทพมหานคร (2).jpg|พระพุทธรูปฉลองพระองค์สมเด็จพระเจ้าตากสินมหาราช
(2023) วัดอินทารามวรวิหาร เขตธนบุรี กรุงเทพมหานคร (53).jpg|พระบรมรูป สมเด็จพระเจ้าตากสินมหาราช
(2023) วัดอินทารามวรวิหาร เขตธนบุรี กรุงเทพมหานคร (30).jpg|พระอุโบสถหลังเก่า
(2023) วัดอินทารามวรวิหาร เขตธนบุรี กรุงเทพมหานคร (23).jpg|พระเจดีย์กู้ชาติ
(2023) วัดอินทารามวรวิหาร เขตธนบุรี กรุงเทพมหานคร (49).jpg|พระบรมรูปสมเด็จพระเจ้าตากสินมหาราชในพระอิริยาบถทรงกรรมฐาน
(2023) วัดอินทารามวรวิหาร เขตธนบุรี กรุงเทพมหานคร (47).jpg|พระแท่นบรรทมสมเด็จพระเจ้าตากสินมหาราช
(2023) วัดอินทารามวรวิหาร เขตธนบุรี กรุงเทพมหานคร (15).jpg|รอยพระพุทธบาทภายในกุฏิพุทธองค์
(2023) วัดอินทารามวรวิหาร เขตธนบุรี กรุงเทพมหานคร (8).jpg|จิตรกรรมฝาผนังเรื่องการไปนมัสการรอยพระพุทธบาท ณ เขาสุมนกูฏที่ลังกา อยู่ภายในกุฏิพุทธองค์ที่ประดิษฐานรอยพระพุทธบาท

**อ้างอิง**
  ประวัติวัดอินทาราม date=2019-07-10 -  พระสงฆ์วัดอินทารามค้าน ไม่ให้เปลี่ยนชื่อเป็นวัดพระเจ้าตากฯ โดยโพสต์ทูเดย์-  พระสังฆาธิการดอตคอม
*ประวัติวัดอินทาราม พระราชประวัติสมเด็จพระเจ้าตากสินมหาราช 2551: วัดอินทารามวรวิหาร
อินทารามวรวิหาร
อินทารามวรวิหาร
อินทารามวรวิหาร
หมวดหมู่:โบราณสถานในเขตธนบุรี